CELEX: 32011R0110
Language: hr
Date: 2011-02-08 00:00:00
Title: Uredba Komisije (EU) br. 110/2011 od 8. veljače 2011. o provedbi Uredbe (EZ) br. 485/2007 Europskog parlamenta i Vijeća o Europskom sustavu integrirane statistike socijalne zaštite (Esspros) u odnosu na odgovarajuće formate za slanje podataka, rezultatima koje treba poslati i kriterijima za mjerenje kvalitete za Essprosov modul za neto davanja u okviru socijalne zaštite  Tekst značajan za EGP

05/Sv. 006
            
            
               HR
            
            
               Službeni list Europske unije
            
            
               282
            
         32011R0110
   
               L 034/29
            
            
               SLUŽBENI LIST EUROPSKE UNIJE
            
            
               08.02.2011.
            
         
      UREDBA KOMISIJE (EU) br. 110/2011
   od 8. veljače 2011.
   o provedbi Uredbe (EZ) br. 485/2007 Europskog parlamenta i Vijeća o Europskom sustavu integrirane statistike socijalne zaštite (Esspros) u odnosu na odgovarajuće formate za slanje podataka, rezultatima koje treba poslati i kriterijima za mjerenje kvalitete za Essprosov modul za neto davanja u okviru socijalne zaštite
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 485/2007 Europskog parlamenta i Vijeća od 25. travnja 2007. o Europskom sustavu integrirane statistike socijalne zaštite (Esspros) (1), a posebno njezin članak 7. stavak 2.,
   budući da:
   
               (1)
            
            
               Uredba (EZ) br. 485/2007 uspostavila je metodološki okvir koji će se koristiti za prikupljanje statističkih podataka na usporedivoj osnovi u korist Zajednice i rokove za slanje i diseminaciju statističkih podataka prikupljenih u skladu s Europskim sustavom integrirane statistike socijalne zaštite (dalje u tekstu: „Esspros”).
            
         
               (2)
            
            
               Na temelju članka 7. stavka Uredbe (EZ) br. 458/2007, potrebno je usvojiti provedbene mjere koje se odnose na formate za slanje podataka, rezultate koje treba poslati i kriterije za mjerenje kvalitete za modul za neto davanja u okviru socijalne zaštite.
            
         
               (3)
            
            
               Modul za neto davanja u okviru socijalne zaštite treba dobiti korištenjem „ograničenog pristupa”, kako bi se u središnjem sustavu Essprosa prikupila ista populacija korisnika bruto davanja u okviru socijalne zaštite.
            
         
               (4)
            
            
               Mjere predviđene ovom Uredbom u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   1.   Formati za slanje podataka i rezultati koje treba poslati za modul za neto davanja u okviru socijalne zaštite utvrđeni su u Prilogu I.
   2.   Kriteriji za mjerenje kvalitete podataka koji se odnose na modul za neto davanja u okviru socijalne zaštite utvrđeni su u Prilogu II.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. veljače 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 113, 30.4.2007., str. 3.
   PRILOG I.
   
      Formati za slanje podataka koji se odnose na modul za neto davanja u okviru socijalne zaštite i rezultati koje treba poslati
   
   1.   PODACI KOJE TREBA POSLATI
   Podaci o neto davanjima u okviru socijalne zaštite (ograničeni pristup) šalju se u skladu s formatom koji odredi Komisija.
   Varijable koje se šalju su sljedeće:
   
               1.1.
            
            
               Prosječne porezne stope po stavki (AITR) i prosječne stope socijalnih doprinosa po stavki (AISCR) raščlanjene istodobno prema:
               
                           —
                        
                        
                           detaljnoj klasifikaciji samo novčanih davanja u okviru socijalne zaštite kako je navedeno u Dodatku 1. Essprosovu priručniku,
                        
                     
                           —
                        
                        
                           programima navedenima u tablici „popis programa” u Prilogu 1. Uredbi Komisije (EZ) br. 1322/2007 (1).
                        
                     
         
               1.2.
            
            
               Preostale fiskalne povlastice (koje se dostavljaju samo ako nisu izravno uzete u obzir u AITR-u i/ili AISCR-u).
               Svaka preostala fiskalna povlastica treba biti razdijeljena prema funkciji koja odgovara popisu rizika i potreba utvrđenom u članku 2. točki (b) Uredbe (EZ) br. 458/2007 na prvoj razini klasifikacije.
               Podaci za preostale fiskalne povlastice dostavljaju se u nacionalnoj valuti.
            
         
               1.3.
            
            
               Podaci o neto socijalnim davanjima (ograničeni pristup) raščlanjeni istodobno prema:
               
                           —
                        
                        
                           detaljnoj klasifikaciji davanja u okviru socijalne zaštite kako je navedeno u Dodatku 1. Essprosovu priručniku,
                        
                     
                           —
                        
                        
                           programima navedenim u tablici „popis programa” u Prilogu 1. Uredbi (EZ) br. 1322/2007 (također izvijestiti o podacima na „razini svih programa" koji odgovaraju iznosu svih programa).
                        
                     Neto socijalna davanja treba dobiti povezivanjem bruto davanja u okviru socijalne zaštite iz Priloga I. Uredbi (EZ) br. 1322/2007 s varijablama navedenim u točkama 1.1. i 1.2.
            
         2.   REFERENTNI PRIRUČNIK
   Detaljne klasifikacije i definicije koje će se koristiti za primjenu ove Uredbe utvrđeni su u Essprosovu priručniku, koji je izradila Europska komisija u suradnji s državama članicama.
   
      (1)  SL L 294, 13.11.2007., str. 5.
   PRILOG II.
   A.   KRITERIJI ZA MJERENJE KVALITETE PODATAKA KOJI SE ODNOSE NA MODUL ZA NETO DAVANJA U OKVIRU SOCIJALNE ZAŠTITE
   U skladu s člankom 12. Uredbe (EZ) br. 223/2009 Europskog parlamenta i Vijeća (1), godišnja ocjena kvalitete zbirke neto davanja u okviru socijalne zaštite primjenjuje sljedeće kriterije kvalitete: relevantnost, preciznost, pravovremenost, točnost i dostupnost te jasnoću, usporedivost i usklađenost.
   B.   INFORMACIJE ZA SLANJE
   Države članice pružaju informacije o:
   1.   Osobi za kontakt
   
   1.1.   Podaci o osobi koja prikuplja podatke.
   2.   Preciznosti
   
   2.1.   Opseg izvora podataka: vrste korištenih izvora (registri ili drugi administrativni izvori, statistička istraživanja, procjene); pojedinosti o programima/funkcijama obuhvaćenim različitim vrstama izvora; izvješća o problemima opsega izvora podataka zbog kojih je obavljena procjena podataka.
   2.2.   Metodologije i pretpostavke korištene u procjenama i u slučaju nepotpunog opsega izvora podataka:
   
               —
            
            
               administrativni podaci,
            
         
               —
            
            
               statističko istraživanje,
            
         
               —
            
            
               modeliranje,
            
         
               —
            
            
               ostalo (navesti).
            
         2.3.   Revizija statističkih podataka:
   
               —
            
            
               promjene u korištenim izvorima podataka,
            
         
               —
            
            
               promjene u metodama i pretpostavkama koje su korištene za procjenu podataka,
            
         
               —
            
            
               revizije podataka zbog konceptualnih usklađivanja (na primjer, usklađivanje nacionalnih računa),
            
         
               —
            
            
               revizije podataka zbog dostupnosti konačnih statistika,
            
         
               —
            
            
               revizije podataka zbog mjera za preispitivanje kvalitete,
            
         
               —
            
            
               opis usvojene politike u pogledu revizije podataka.
            
         3.   Usporedivost
   
   3.1.   Geografska usporedivost:
   
               —
            
            
               odstupanja od cjelovitog opsega završnih podataka,
            
         
               —
            
            
               odstupanja od Essprosove metodologije,
            
         
               —
            
            
               pojedinosti o razlozima za odstupanje i korištene metode,
            
         
               —
            
            
               procjena utjecaja tih odstupanja na usporedivost.
            
         3.2.   Usporedivost kroz vrijeme:
   
               —
            
            
               opis odnosa između opsega povijesnih podataka i opsega tekućih podataka,
            
         
               —
            
            
               opis usporedivosti povijesnih i tekućih podataka.
            
         4.   Dostupnost i jasnoća
   
   4.1.   Opis politike diseminacije podataka koju je zemlja usvojila.
   4.2.   Opis metapodataka/metodologije dostavljene korisnicima.
   5.   Relevantnost
   
   5.1.   Opis načina na koji statističke informacije ispunjavaju tekuće i eventualne potrebe korisnika.
   C.   VREMENSKI RASPORED ZA IZRADU IZVJEŠĆA O KVALITETI
   Izvješća o kvaliteti neto davanja u okviru socijalne zaštite su godišnja.
   Izvješće o godini N šalje se Komisiji (Eurostatu) do 31. siječnja godine N + 3.
   D.   FORMAT ZA SLANJE IZVJEŠĆA O KVALITETI
   Informacije o kvaliteti podataka šalju se u skladu s formatom koji odredi Komisija (Eurostat).
   
      (1)  SL L 87, 31.3.2009., str. 164.